Държавен вестник, бр. 6, 2023 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  6
лени за участие в операции и мисии извън 
територията на страната (преди заминаване 
и след завръщане);
5. провежда дейности по проследяване, 
диагностика, реадаптация и реинтеграция 
на военнослужещи, участвали в операции и 
мисии извън територията на страната;
6. осъществява обучителни, тренингови 
и превантивни дейности с военнослужещи и 
цивилни служители;
7. изготвя и представя годишни доклади 
и шестмесечни анализи на директора на 
Службата;
8. извършва психологични (кризисни) ин-
тервенции на индивидуално и групово ниво;
9. реализира психологични превантивни 
дейности, свързани с прояви на психологи-
чен и сексуален тормоз на работното място, 
неравнопоставеност в трудовите права и за-
дължения, включително и по полов признак.
Чл. 18. (1) Психологическата консултативна 
и превантивна дейност включва индивидуално 
и групово консултиране.
(2) Индивидуалното консултиране и пре-
вантивна дейност имат за цел подпомагане 
на военнослужещи и цивилни служители при:
1. нарушено психично благополучие и 
влошено психично функциониране;
2. емоционален дискомфорт;
3. кризисни състояния (остър и хроничен 
стрес);
4. разстроени социални отношения;
5. проблеми на професионалната адаптация 
и кариера;
6. актуално психично състояние на слу-
жителите и настъпили личностни изменения 
след постъпването им на работа в Службата;
7. нарушена мотивация, поведенческа и 
емоционална неадекватност и обща дезадап-
тация като причини за ниска професионална 
ефективност;
8. кризисни интервенции при претърпени 
злополуки;
9. друго съобразно конкретен случай.
(3) Груповото консултиране и превантивна 
дейност имат за цел подпомагане на екипи от 
военнослужещи и цивилни служители при:
1. решаване на конфликти в колектива;
2. влошени и неефективни взаимоотноше-
ния в колектива;
3. неефективна координация между отделни 
звена в колектива;
4. трудности при изграждане на екипи и 
екипни взаимодействия;
5. друго съобразно конкретен случай.
Чл. 19. Индивидуалното психологическо 
консултиране се осъществява доброволно и 
под формата на консултативни сесии, чиято 
продължителност и честота се договорят 
между консултирания и консултиращия, при 
запазване анонимността на служителя. 
Чл. 20. Груповото психологическо кон-
султиране се осъществява доброволно и под 
формата на интерактивна диагностика и гру-
пово-динамичен тренинг, редът и условията 
на които се договарят между консултираните 
и консултиращите.
Чл. 21. Информацията, получена в процеса 
на психологическата консултативна и преван-
тивна дейност, е конфиденциална и не може 
да бъде разгласявана пред трети лица освен с 
изричното съгласие на консултираното лице/
консултираните лица.
Чл. 22. Една година след назначаване в 
Службата със съответния служител се про-
вежда психологична беседа с цел установяване 
нивото на професионална адаптация.
Чл. 23. Провеждащият консултативната 
сесия по реда на тази глава изготвя отчет за 
извършената работа, без да включва в него 
или оповестява по друг начин дискредитираща  
и/или лична информация за консултираните 
лица, придобита по време на консултативния 
процес.
Допълнителна разпоредба
§ 1. По смисъла на тази наредба:
1. „Психологическа съвместимост“ е съ-
ответствие между индивидуално-психологи-
ческите параметри и цялостната система от 
обективни изисквания към поведението на 
човека, които предявяват към него професи-
ята, работната среда и организацията като 
цяло, необходимо за успешното изпълнение 
на съответната професионална дейност, го-
товност за адаптиране и ефективно справяне 
с работата.
2. „Професионална адаптация“ е процес 
на взаимодействие между личност и профе-
сионална среда на познавателно, емоционал-
но и практическо (поведенческо) равнище; 
вграждане на личността в професионалната 
среда; приспособяване към спецификите на 
дейността, отношенията, традициите и цен-
ностните ориентации на тази среда; изява 
на социалния статус и ролевата функция на 
личността в процеса на даден вид дейност и 
при условията на дадена форма на организа-
ция на труда.
3. „Дезадаптация“ е нарушена способност 
или пълна неспособност за приспособяване 
към условията на социалната среда и/или към 
определена форма на трудова заетост.
Заключителни разпоредби
§ 2. Наредбата се издава на основание 
чл. 46, ал. 2 и чл. 49, ал. 3 от Закона за воен-
ното разузнаване и отменя Наредба № Н-3 от 
18.01.2017 г. за психологическото осигуряване 
и полифизиографските изследвания в Служ-
ба „Военно разузнаване“ (обн., ДВ, бр. 12 от 
2017 г.; изм., бр. 38 от 2019 г. и бр. 49 от 2022 г.).
§ 3. Наредбата влиза в сила от деня на 
обнародването є в „Държавен вестник“. 
Министър:  
Димитър Стоянов